Θεσπίζει ένα κατ’ αποκοπή ποσοστό για την χρηματοδότηση πράξεων στον τομέα της έρευνας, της ανάπτυξης και της καινοτομίας. Αποσκοπεί στον εκ των προτέρων προσδιορισμό των δυνητικών καθαρών εσόδων* των συγκεκριμένων πράξεων, και τον καθορισμό των επιλέξιμων δαπανών των πράξεων με βάση τους κοινούς κανόνες για τα ευρωπαϊκά διαρθρωτικά και επενδυτικά ταμεία, που προβλέπονται στον κανονισμό (ΕΕ) αριθ.1303/2013. Πράξεις στους τομείς της έρευνας, της ανάπτυξης και της καινοτομίας Οι πράξεις στους τομείς της έρευνας, της ανάπτυξης και της καινοτομίας περιλαμβάνουν τα ακόλουθα: προώθηση δράσεων στον ερευνητικό τομέα και ενίσχυση των δεσμών μεταξύ επιχειρηματικότητας και επιστήμης· βελτίωση της ανταγωνιστικότητας και ενίσχυση της καινοτομίας των μικρομεσαίων επιχειρήσεων· προώθηση της κοινωνίας της πληροφορίας· στήριξη της μετάβασης προς μια οικονομία χαμηλών εκπομπών διοξειδίου του άνθρακα· ανάπτυξη ενός βιώσιμου και αποτελεσματικού μοντέλου στις υποδομές μεταφορών. Το πρόγραμμα της ΕΕ "Ορίζοντας 2020", για την έρευνα και την καινοτομία, διαθέτει σχεδόν 80 δισ. ευρώ προς χρηματοδότηση σε χρονικό διάστημα επταετίας (2014-2020), σε συνδυασμό με τις ιδιωτικές επενδύσεις. Άρθρο 61 παράγραφος 3 του κανονισμού (ΕΕ), αριθ. 1303/2013 Το άρθρο 61 παράγραφος 3 του κανονισμού (ΕΕ), αριθ. 1303/2013 προβλέπει ότι τα δυνητικά καθαρά έσοδα μιας πράξης, για να συγχρηματοδοτηθεί από τα ευρωπαϊκά διαρθρωτικά και επενδυτικά ταμεία, καθορίζονται εκ των προτέρων από μία από τις ακόλουθες μεθόδους που επιλέγει η διαχειριστική αρχή για ένα τομέα, υποτομέα ή τύπο πράξης: με την εφαρμογή ενός κατ’ αποκοπή ποσοστού στον τομέα ή υποτομέα που εφαρμόζεται η πράξη· ή με τον υπολογισμό των μειωμένων καθαρών εσόδων της πράξης, λαμβάνοντας υπόψη: την ενδεδειγμένη περίοδο αναφοράς για τον τομέα ή υποτομέα που αφορά η πράξη την κερδοφορία που αναμένεται, υπό κανονικές συνθήκες, από την εκάστοτε κατηγορία επένδυσης την εφαρμογή της αρχής ο "ρυπαίνων πληρώνει" και, ενδεχομένως, θέματα ισότητας που συνδέονται με τη σχετική ευημερία της χώρας της ΕΕ ή της περιοχής που αφορά. Κατ’ αποκοπή ποσοστό καθαρών εσόδων Ο παρών κατ’ εξουσιοδότηση κανονισμός καθορίζει ένα κατ΄αποκοπή ποσοστό της τάξεως του 20% στα καθαρά έσοδα για πράξεις στους τομείς της έρευνας, της ανάπτυξης και της καινοτομίας.